আসন্ন একাদশ জাতীয় সংসদ নির্বাচনে সুনামগঞ্জ-১ আসনে দলের নির্বাচনী পরিস্থিতি সম্পর্কে জানতে চাইলে সংশ্লিষ্ট এলাকায় পরিচ্ছন্ন রাজনীতিবিদ হিসেবে পরিচিত আওয়ামীলীগের মনোনয়ন প্রত্যাশী ড. রফিকুল ইসলাম তালুকদার বলেন, “দলীয় সাংসদের বিরুদ্ধে দলীয় মনোনয়ন প্রত্যাশীদের জনসম্মুখে এভাবে অবস্থান নেয়াটা জননেত্রীর নির্দেশনার বাইরে। এটি দলের জন্য আত্মঘাতী এবং ভোটে বিরূপ প্রতিক্রিয়া ফেলতে পারে। তবে মাননীয় প্রধানমন্ত্রীর অফুরন্ত সহায়তার পরও মাননীয় সাংসদ দলকে সংঘটিত করতে পারলেননা, জনমনে চরম বিরূপ প্রতিক্রিয়া তৈরী করলেন। এটি উনার জন্য ও দলের জন্য অত্যন্ত দুঃখজনক এবং এর মাধ্যমে তিনি এই আসনে নৌকার নির্বাচনকে কঠিন করে তোললেন, যদিও এটি মূলত নৌকার আসন। ইতিমধ্যে আমরা তিনটি উপজেলা নির্বাচনেই হারলাম। সাধারণ মানুষ যেটা অনুভব করে এবং বলাবলি করছে, এটা ঠিক যে এখন সত্যিকারের ক্লিন ইমেজের অধিবাসী প্রার্থী ছাড়া এ আসনটি ধরে রাখা কঠিন হবে।”